หุ้นไทยภาคเช้าปิดบวก 0.87 จุด
เช้าวันนี้ดัชนีหุ้นไทยปิดที่ระดับ 927.08 จุด เพิ่มขึ้น 0.87 จุด หรือ 0.09% มีมูลค่าการซื้อขาย 10,470.52 ล้านบาท
30 ก.ย. 2554

เช้าวันนี้ดัชนีหุ้นไทยปิดที่ระดับ 927.08 จุด เพิ่มขึ้น 0.87 จุด หรือ 0.09% มีมูลค่าการซื้อขาย 10,470.52 ล้านบาท
เช้าวันนี้(30 ก.ย.54) ดัชนีหุ้นไทยเคลื่อนไหวผันผวนในกรอบแคบ โดยในช่วงเปิดตลาดดัชนีเพิ่มขึ้นประมาณ 6 จุด หลังนักลงทุนคลายความกังวลกรณีที่รัฐสภาเยอรมันมีมติอนุมัติการเพิ่มเงินกองทุน EFSF เพื่อช่วยเหลือกรีซ แต่หลังจากตลาดถูกแรงเทขายทำกำไรกดดัชนีลงมาอยู่ในแดนลบเล็กน้อย ก่อนดีดขึ้นมาปิดภาคเช้าที่ระดับ 927.08 จุด เพิ่มขึ้น 0.87 จุด หรือ 0.09% มีมูลค่าการซื้อขาย 10,470.52 ล้านบาท 5 อันดับหุ้นที่มีมูลค่าการซื้อขายสูงสุด1. PTT ปิดที่ 263 บาท ราคาไม่เปลี่ยนแปลง มูลค่าการซื้อขาย 1,177.64 ล้านบาท2. ADVANC ปิดที่ 128 บาท เพิ่มขึ้น 2 บาท หรือ 1.59% มูลค่าการซื้อขาย 940.49 ล้านบาท3. PTTEP ปิดที่  142 บาท ลดลง 4.50 บาท หรือ 3.07% มูลค่าการซื้อขาย 519.06 ล้านบาท4.PTTCH ปิดที่ 100.50 บาท เพิ่มขึ้น 0.75 บาท หรือ 0.75% มูลค่าการซื้อขาย  473.99 ล้านบาท5. BBL ปิดที่ 143.50 บาท ลดลง 1.50 บาท หรือ 1.03% มูลค่าการซื้อขาย 463.71 ล้านบาท 
บริษัทหลักทรัพย์(บล.)ฟิลลิป ระบุว่า ดัชนีหุ้นไทยวันนี้ยังเคลื่อนไหวผันผวน และการฟื้นตัวของตลาดในช่วงนี้ถือเป็นการฟื้นตัวในกรอบแนวโน้มขาลง เนื่องจากปัญหาของยุโรปและสหรัฐจำเป็นต้องใช้เวลาคลี่คลายมากกว่านี้ ทำให้ระหว่างนี้ดัชนีจะแกว่งในกรอบ 900-950 จุด จึงแนะนำกลยุทธ์ระยะสั้นคือ "ขึ้นขาย-ลงซื้อ"     อย่างไรก็ตามบรรยากาศลงทุนในตลาดต่างประเทศดูผ่อนคลายลงบางส่วนหลังรัฐสภาเยอรมนีอนุมัติ การเพิ่มเงินให้กับกองทุน EFSF และข้อมูลเศรษฐกิจสหรัฐที่ดีกว่าคาดหลายตัวช่วย หนุน อาทิ จำนวนผู้ขอรับสวัสดิการว่างงานที่ลดลงสู่ 391,000 ราย จาก 428,000 ราย ในสัปดาห์ก่อน, ประมาณการจีดีพี 2Q11 ของสหรัฐครั้งสุดท้ายที่โต 1.3% จากประมาณ การครั้งก่อนที่ 1.0% และยอดทำสัญญาขายบ้านที่รอปิดการขายลดลง 1.2% น้อยกว่า ที่คาดว่าจะลดลง 1.8% เป็นต้น